《约黄董二亲与桂堂诸侄避暑》
宋代·戴敏

世间无处避炎蒸，欲叫西风叫不应。
恨乏白檀除热恼，心思赤脚踏层冰。
醉游河朔谁同往，表借明光愧不能。
闻有山林最深处，清凉境界著高僧。

作者简介：宋台州黄岩人，字敏才，号东皋子。博闻强记，以诗自娱，终生不应试。将死，一子尚幼，惟以其诗不得传为念。有《东皋集》。